LA UNION - Agtultuloy iti panangduktal dagiti otoridad idiay San Juan, La Union nu siasino ti akinkukua ti XRM honda motorcycle ( plate number 4024-AQ ) a nakadiskubrian da iti shabu ken marijuana.
Immuna ti daytoy, agresponde koma dagiti otoridad iti maysa nga aksidente idiay Barangay Cacapian, San Juan, La Union idi madlawan da ti nasao a motorsiklo a nakaparada iti daya a paset ti kalsada.
Iti panang-rekisa dagiti otoridad ti nasao a motorsiklo, nadiskubre da iti maysa a plastic sachet a mapapati a naglaun ti shabu ken maysa a transparent plastic sachet a naglaun ti marijuana fruiting tops.
Nakaikabil dagitoy iti maysa a brown pouch a naidulin iti nasao a motorsiklo.
Awan met kadagiti residente iti nasao a lugar a nagdamagan dagiti otoridad ti nangaklon nga agtagikua ti nasao a motorsiklo ken iti illegal a droga.
ilo_Latn ilo_Latn ilo_Latn ilo_Latn ilo_Latn